**Справаздача аб дзейнасці**

**Дзяржаўнай установы адукацыі “Заастравецкая сярэдняя школа Клецкага раёна” за 2019/2020 навучальны год**

Адукацыйны працэс у Дзяржаўнай установе адукацыі “Заастравецкая сярэдняя школа Клецкага раёна” арганізуецца ў адпаведнасці з устаноўленымі Кодэксам Рэспублікі Беларусь аб адукацыі асноўнымі патрабаваннямі да арганізацыі адукацыйнага працэсу пры рэалізацыі адукацыйных праграм агульнай сярэдняй адукацыі, спецыяльнай адукацыі на ўзроўні агульнай сярэдняй адукацыі, спецыяльнай адукацыі на ўзроўні агульнай сярэдняй адукацыі для асоб з інтэлектуальнай недастатковасцю, нарматыўнымі прававымі дакументамі, рэкамендаванымі Міністэрствам адукацыі Рэспублікі Беларусь для ўстаноў агульнай сярэдняй адукацыі.

У 2019/2020 навучальным годзе паслядоўна праводзіліся мерапрыемствы па забеспячэнні якасці адукацыі праз удасканаленне прафесійнага майстэрства педагогаў, інфарматызацыю адукацыйнага працэсу пры ўмове захавання здароўя ўдзельнікаў адукацыйнага працэсу, удасканаленне экалагічнага асяроддзя, вучэбна-матэрыяльнай базы.

У 2019/2020 навучальным годзе ва ўстанове адукацыі функцыяніравала 11 класаў з агульнай колькасцю 169 навучэнцаў. Колькасць вучняў школы ў параўнанні з 2018/2019 навучальным годам зменшылася на 14 чалавек.

Былі адкрыты 4 класы інтэграванага навучання і выхавання няпоўнай напаўняльнасці, у якіх навучаліся 4 навучэнцы па праграмах спецыяльнай адукацыі. Працаваў пункт карэкцыйна-педагагічнай дапамогі, у якім атрымлівалі дапамогу 26 дзяцей, з іх – 13 дашкольнікаў.

У 2019/2020 навучальным годзе забяспечанасць навучэнцаў падручнікамі склала 100%. Для ажыццяўлення адукацыйнага працэсу выкарыстоўваліся бібліятэка з чытальнай залай, спартыўная, актавая і люстраная залы, 16 вучэбных кабінетаў, 2 камп'ютарныя класы з камплектацыяй 6+1. Усе кабінеты маюць дастатковую наглядна-дыдактычную і метадычную базу, ЭСН, адказваюць Санітарным нормам і правілам “Патрабаванні для ўстаноў агульнай сярэдняй адукацыі”. У адпаведнасці з сучаснымі патрабаваннямі пераабсталяваны кабінет хіміі, тры кабінеты пачатковых класаў. Набыта інтэрактыўная панэль, ЭСН па беларускай мове, матэматыцы, хіміі. У кабінеце інтэрактыўнага навучання, бібліятэцы маюцца каталогі праграмнага забеспячэння, створана медыятэка па прадметных абласцях. Асаблівае месца ў стварэнні адзінай інфармацыйнай прасторы ўстановы адукацыі належыць афіцыйнаму сайту (zaostr.znaj.by), які змяшчае інфармацыю па розных напрамках дзейнасці ўстановы адукацыі.

Працягваецца работа з сэрвісам “Электронны дзённік/Электронны журнал” (платформа znaj.by).

Арганізацыя харчавання ажыццяўлялася з захаваннем санітарна-гігіенічных і тэхналагічных патрабаванняў, якія прад'яўляюцца да кулінарнай апрацоўкі харчовых прадуктаў. Гарачым харчаваннем ахоплена 100% навучэнцаў.

Ва ўстанове адукацыі выконваліся паветраны, светлавы і цеплавы рэжымы.

На працягу года праводзіліся мерапрыемствы, накіраваныя на забеспячэнне бяспечных умоў жыццядзейнасці вучняў. Якасна арганізаваны прапускны рэжым, працуе сістэма відэаназірання. У адпаведнасці з планам праводзіліся вучэбныя трэніроўкі па эвакуацыі вучняў і работнікаў школы ў выпадку ўзнікнення надзвычайных сітуацый. Аформлены вугалкі “Пажарная бяспека”, “Бяспечны шлях у школу”.

На працягу года вучні мелі магчымасць аздараўлівацца ў Уздзенскай дзяржаўнай санаторнай школе-інтэрнаце, санаторыях “Случ”, “Налібоцкая пушча”.

Захаванню і ўмацаванню здароўя вучняў садзейнічалі таксама фізкультхвілінкі і гімнастыка для вачэй на вучэбных і факультатыўных занятках, а таксама дынамічныя перапынкі.

Такім чынам, ва ўстанове створана неабходная вучэбна-матэрыяльная база для якаснай арганізацыі адукацыйнага працэсу, значна расшырана і ўдасканалена інфармацыйная прастора школы.

Вучэбны план ўстановы адукацыі распрацаваны на аснове Тыпавога вучэбнага плана сярэдняй школы, школы-інтэрната для дзяцей-сірот і дзяцей, якія засталіся без апекі бацькоў, на 2019/2020 навучальны год, зацверджанага пастановай Міністэрства адукацыі Рэспублікі Беларусь 29.04.2019 №44. Расклады вучэбных, факультатыўных заняткаў складзены ў адпаведнасці з Санітарнымі нормамі і правіламі “Патрабаванні для ўстаноў агульнай сярэдняй адукацыі”, зацверджанымі пастановай Міністэрства аховы здароўя Рэспублікі Беларусь ад 27 снежня 2012 г. №206 са змяненнямі і дапаўненнямі, спецыфічнымі санітарна-эпідэміялагічнымі патрабаваннямі да ўтрымання і эксплуатацыі ўстаноў адукацыі ад 07.08.2019 № 525. Максімальная дапушчальная нагрузка вучняў адпавядала нормам вучэбнага плана. Вучэбныя праграмы па ўсіх прадметах і іх практычныя часткі выкананы.

З мэтай рэалізацыі права грамадзян на атрыманне адукацыі з улікам іх індывідуальных патрэб, здольнасцей і запытаў на ІІІ ступені агульнай сярэдняй адукацыі арганізавана профільнае навучанне па 3-й мадэлі праз вывучэнне асобных вучэбных прадметаў (11 клас - матэматыка, фізіка, хімія, біялогія) на павышаным узроўні з ахопам 9 навучэнцаў, што складае 52,9% ад колькасці ўсіх навучэнцаў III ступені навучання (2018/2019 навучальны год - 57,1%). Дзейнічала педагагічная група для 5 вучняў 11 класа, для якіх у шосты школьны дзень арганізаваны факультатыўныя заняткі “Уводзіны ў педагагічную прафесію”. Школа мае пагадненне аб супрацоўніцтве з УА “Беларускі дзяржаўны педагагічны ўніверсітэт імя М.Танка” ад 28.08.2015.

З 01.09.2019 для 8 вучняў 10 і 11 класаў, якія вывучаюць вучэбныя прадметы на базавым узроўні, арганізаваны адукацыйны працэс па вучэбным прамеце “Працоўнае навучанне” ў аб’ёме 6 гадзін для кожнага класа з атрыманнем кваліфікайцыі “Член брыгады аб’екта хуткага абслугоўвання (рэстарана)” на базе дзяржаўнай установы адукацыі “Клецкі сельскагаспадарчы прафесійны ліцэй”.

Факультатыўнымі заняткамі ў школе на працягу пяці гадоў ахоплена 98% навучэнцаў 1-11 класаў (за выключэннем вучняў, для якіх адукацыйны працэс арганізаваны дома). 55,3% вучняў наведваюць факультатыўныя заняткі прадметнай накіраванасці (2018/2019 навучальны год – 36,1%), 19,4% - развіваючыя (2018/2019 навучальны год – 35%), 2,9% - прафесійнай (2018/2019 навучальны год – 4,4%).

Адзначана павышэнне працэнту ахопу прадметнымі факультатыўнымі заняткамі (+19,2%).

Сярэдні бал вучэбных дасягненняў па школе па выніках 2019/2020 навучальнага года склаў 6,8 (2018/2019 навучальны год – 6,7).

Назіраецца станоўчая дынаміка па ўсіх профільных прадметах у 11 класе, што сведчыць аб свядомасці выбару напрамку профілю, мэтанакіраванай працы вучняў і настаўнікаў.

Працэнт якасці ведаў склаў 89,9% (2018/2019 навучальны год – 93,2%). Адбылося зніжэнне паказчыка на 3,3% (2018/2019 навучальны год - 2,0%). Пераважае дастатковы ўзровень навучанасці школьнікаў - 49,6% (2018/2019 навучальны год – 48,6%). Высокі ўзровень навучанасці назіраецца ў 10,1% навучэнцаў (2018/2019 навучальны год – 8,1%).

Выпускныя экзамены па завяршэнні навучання і выхавання на II ступені агульнай сярэдняй адукацыі здавалі 17 навучэнцаў 9 класа інтэграванага навучання і выхавання і 1 вучань з АПФР здаваў выпускны экзамен па вучэбным прадмеце “Працоўнае навучанне”.

Выпускныя экзамены па завяршэнні навучання і выхавання на ІІ ступені агульнай сярэдняй адукацыі (17 навучэнцаў) пацвердзілі якасць ведаў вучняў і аб'ектыўнасць выстаўлення гадавых адзнак (100%). Сярэдні бал за год і па экзаменах: беларуская мова - 6,3, руская мова - 6,0, матэматыка – 5,2.

Па выніках завяршэння навучання і выхавання на ІІ ступені агульнай сярэдняй адукацыі 17 вучаняў 9 класа інтэграванага навучання і выхавання атрымалі пасведчанні аб агульнай базавай адукацыі звычайнага ўзору, 1 вучань пасведчанне аб спецыяльнай адукацыі.

З 18 выпускнікоў 9 класа будуць працягваць навучанне ў Заастравецкай сярэдняй школе 8 вучняў (44,4%), у гімназіі г.Клецка -1 навучэнец (5,6%), ва УССА - 1 (5,6%), ва УПТА - 8 (44,4%).

Па выніках завяршэння навучання і выхавання на ІІІ ступені агульнай сярэдняй адукацыі 13 вучняў 11 класа атрымалі атэстаты аб агульнай сярэдняй адукацыі звычайнага ўзору.

8 вучняў (61,5%) прынялі ўдзел у цэнтралізаваным тэсціраванні па 8 вучэбных прадметах (беларуская мова, англійская мова, матэматыка, фізіка, хімія, біялогія, гісторыя Беларусі, сусветная гісторыя). Вынікі цэнтралізаванага тэсціравання пацвярджаюць, што сярэдні бал у выпускнікоў, якія вывучалі прадметы на павышаным узроўні, вышэйшы за сярэдні бал тых, хто ўсе вучэбныя прадметы вывучаў на базавым узроўні.

Па выніках уступнай кампаніі з 13 выпускнікоў 11 класа 8 чалавек (61,5%) паступілі ва УВА (2018/2019 навучальны год - 25%), з іх на бюджэтную форму навучання – 62,5% (у мінулым годзе - 100%). Ва УССА - 2 выпускнікі (15,4%). 3 выпускнікі (23,1%) працягнуць навучанне ва УПТА.

Прыярытэтным напрамкам дзейнасці педагагічнага калектыву у 2019/2020 навучальным годзе з’яўлялася арганізацыя работы з вучнямі, якія праяўляюць устойлівы інтарэс і высокі ўзровень матывацыі да вывучэння асобных прадметаў.

Па выніках другога этапу рэспубліканскай алімпіяды па вучэбных прадметах каманда школы заняла 6 прызавых месцаў (5 – 2018/2019 навучальны год). Працэнт паспяховасці ўдзелу склаў 30% (2018/2019 навучальны год - 29,4%). Пераможцамі і прызёрамі алімпіяд сталі вучні па матэматыцы – 1-е месца (настаўнік Бурак В.М.); па гісторыі – 1-е месца (настаўнік Галубовіч А.В.), па геаграфіі – 2-е месца (настаўнік Галубовіч А.В.), па інфарматыцы – 2-е месца (настаўнік Шчэрбань Б.А.), па фізічнай культуры і здароўі – 2-е месца (настаўнік Карсюк У.І.), 3-е месца (настаўнік Бялаш А.В.).

У 2019/2020 навучальным годзе адзначана стабільная дынаміка якаснага ўдзелу вучняў пачатковых класаў у алімпіядзе “Таленавітыя дзеці” - 2 прызавыя месцы: 1-е месца па матэматыцы, 1-е месца па беларускай мове (настаўнік Іванейчык В.І.).

Адзначаны якасны ўзровень падрыхтоўкі да конкурсу работ даследчага характару (канферэнцыi) навучэнцаў устаноў адукацыі Мінскай вобласці. Вучнямі ўстановы адукацыі заваявана 3 дыпломы: дыплом ІІ ступені ў секцыі “Беларуская мова” (настаўнік Васілеўская І.М.), дыплом ІІ ступені ў секцыі “Матэматыка” (настаўнік Бурак В.М.), дыплом ІІІ ступені ў секцыі “Біялогія” (настаўнік Рудко Л.С.). У 2018/2019 навучальным годзе – сертыфікат удзельніка.

У конкурсе навуковых біёлага-экалагічных работ навучэнцаў устаноў агульнай сярэдняй адукацыі ў 2019/2020 навучальным годзе атрыманы дыплом ІІ ступені на абласным і дыплом ІІ ступені на рэспубліканскім этапе. Па выніках конкурсу навучэнка 11 класа Нупрэйчык Аліна стала стыпендыянтам Спецыяльнага фонду Прэзідэнта Рэспублікі Беларусь.

У 2019/2020 навучальным годзе работа, прадстаўленая на Х Міжнародны дыстанцыйны конкурс навуковых работ юных даследчыкаў «Праблемы сучаснай экалогіі» у г.Уфа (Башкартастан) у намінацыі «Экалогія раслін», адзначана дыпломам ІІ ступені (настаўнік Рудко Л.С.).

Даследчая работа па матэматыцы, прадстаўленая на канферэнцыі механіка-матэматычнага факультэта БДУ “Першы крок у навуку-2020”, узнагароджана дыпломам ІІ ступені (настаўнік Бурак В.М.).

 У 2019/2020 навучальным годзе ў школьным конкурсе “Першы крок у навуку” прынялі ўдзел 5 навучэнцаў пачатковых класаў, 12 навучэнцаў 5 - 11 класаў. Па выніках конкурсу было пададзена 9 даследчых работ для ўдзелу ў адборачным этапе раённай НПК “Дерзайте, Вы талантливы!” (2018/2019 навучальны год - 8 работ). Дапушчаныя былі да абароны 7 работ, 4 з якіх сталі пераможцамі і прызёрамі. Якасць падрыхтоўкі склала 57% (2018/2019 навучальны год - 5 работ, 3 прызавыя месцы).

На працягу 2019/2020 навучальнага года выхаваўчая работа ва ўстанове адукацыі ажыццяўлялася згодна з праграмай бесперапыннага выхавання дзяцей і моладзі і была накіравана на стварэнне ўмоў для фарміравання высокаінтэлектуальнай і культурнай асобы з актыўнай грамадзянскай пазіцыяй.

Мэтай выхаваўчай і ідэалагічнай работы з’яўляецца фарміраванне і развіццё сацыяльна мабільнай, ідэйна ўстойлівай, маральна і фізічна здаровай асобы, запатрабаванай у сучасным грамадстве, праз цеснае супрацоўніцтва школы, сям’і, соцыума.

Рэалізацыя задач выхавання ажыццяўлялася з дапамогай выхаваўчых мерапрыемстваў, класных і інфармацыйных гадзін, урокаў, а таксама праз наведванне аб’яднанняў па інтарэсах, факультатываў, спартыўных секцый, праз удзел у абласных і раённых конкурсах і спаборніцтвах.

Прасочваецца стабільная дынаміка колькасці членаў дзіцячых і маладзёжных грамадскіх арганізацый установы адукацыі. Піянерская дружына складаецца з 4 атрадаў, у якіх налічваецца 74 піянеры, што склала 100% ад ліку навучэнцаў гэтага ўзросту. Членамі ГА “БРСМ” з’яўляюцца 35 навучэнцаў школы (100 % ад ліку школьнікаў дадзенага ўзросту). Грамадская арганізацыя выратавальнікаў пажарных налічвала 40 чалавек. Асноўным прынцыпам жыццядзейнасці дзіцячых і маладзёжных арганізацый быў і застаецца прынцып добраахвотнасці, самастойнасці, самадзейнасці. Члены грамадскіх аб’яднанняў школы з’яўляюцца ініцыятарамі і ўдзельнікамі грамадзянска-патрыятычных і дабрачынных акцый і аперацый, удзельнічаюць у творчых конкурсах і спартыўных спаборніцтвах.

На працягу ўсяго навучальнага года ўстанова адукацыі актыўна працавала над праектам “Школа – тэрыторыя здароўя”. Выхаваўчыя мерапрыемствы спрыялі фарміраванню станоўчых установак здаровага ладу жыцця, удасканаленню фізічных уменняў і навыкаў, асваенню асноўных спосабаў і метадаў захавання і ўмацавання здароўя. Кожную другую суботу месяца праводзіліся Дні здароўя, у час якіх былі арганізаваны прафілактычныя, аздараўленчыя, спартыўныя мерапрыемствы. Сустрэчы за круглым сталом “Захавай сябе для жыцця” са спецыялістамі Заастравецкай участковай бальніцы, забаўляльная шоу-праграма “Крок да здароўя”, кансультацыі “Формула поспеху і здароўя”, “Актуальнасць ЗЛЖ у жыцці сучаснага чалавека”, адкрыты дыялог “Спыніць ВІЧ/СНІД – зберагчы чалавецтва”, заняткі з элементамі трэнінгу “Мы галасуем за жыццё”, конкурсная праграма “Маё здароўе + мае звычкі = маё жыццё”, гасцёўня “Жыць здорава” з удзелам медыцынскіх работнікаў і работнікаў праваахоўных органаў, конкурсы малюнкаў і плакатаў, прафілактычныя гутаркі “За здаровыя лад жыцця!”, “Маё здароўе ў маіх руках”, “Як сказаць наркотыкам – “НЕ!”, арганізаваны прагляд відэафільмаў, якія адпавядаюць тэматыцы.

Стварэнне бяспечных умоў вучобы і праблемы аховы здароўя вучняў, прафілактыка траўматызму знаходзілі месца ў паўсядзённай дзейнасці ўстановы адукацыі. Класнымі кіраўнікамі сумесна з супрацоўнікамі РАУС, РАНС Клецкага раёна, ПАСП №13 аг.Заастравечча праведзены прафілактычныя мерапрыемствы: тыдзень бяспечнага руху “У цэнтры ўвагі - дзеці!”, пазнавальныя гадзіны “Дарога. Мы ўдзельнікі дарожнага руху”, “Бяспечныя маршруты”, хвілінкі бяспекі “Правілы бяспечных паводзін на дарозе ва ўмовах недастатковай бачнасці, пры галалёдзе”, гадзіны бяспекі “Правілы эвакуацыі”, “Дзеянні пры пажары”, “Меры засцярогі з агнём”, “Піратэхнічныя цацкі”, “Правілы пажарнай бяспекі пры арганізацыі навагодніх святаў”. Школьнікі – актыўныя ўдзельнікі конкурсаў і спаборніцтваў па асновах бяспекі жыццядзейнасці: раённая алімпіяда па ПДР, конкурсы “Выратавальнікі вачыма дзяцей”, “Выконваем законы дарог”.

Для навучэнцаў школы была арганізавана работа чатырох гурткоў, агульнай колькасцю навучэнцаў у іх – 60 чалавек. У асноўным гуртковай работай ахоплены вучні 1-4 класаў. Вынікам работы аб’яднанняў па інтарэсах сталі прызавыя месцы ў раённых конкурсах. Аднак, няма выніковасці работы ў абласных конкурсах. Навучэнцы старэйшых класаў аддаюць перавагу заняткам у спартыўных секцыях, секцыях ДЮСШ (ахоп 41%).

Навучэнцы ўстановы адукацыі наведваюць аб’яднанні па інтарэсах ДУДА “Клецкі цэнтр дзіцячай творчасці”, Заастравецкага СДК, ДЮСШ. Агульная колькасць навучэнцаў, ахопленых пазаўрочнай дзейнасцю – 180 (98,3%).

Вялікая роля па выхаванні грамадзяніна-патрыёта належыць гісторыка-этнаграфічнаму музею. Згодна з гадавым графікам за перыяд з верасня па май праведзена 34 экскурсіі. У сценах музея прайшлі ўрачыстыя прыёмы ў члены ГА “БРПА”, ГА “БРСМ”.

У школе працуе рэсурсны цэнтр па выхаванні ў вобласці аховы навакольнага асяроддзя і прыродакарыстання, дзейнасць якога накіравана на павышэнне метадычнай кампетэнтнасці ўдзельнікаў адукацыйнага працэсу па пытаннях экалагічнай асветы, энерга- і рэсурсазахавання, выхавання экалагічнай дасведчанасці вучняў праз удасканальванне пазаўрочнай дзейнасці з удзелам сям’і і грамадскасці.

Фарміраванню маральна-духоўнай культуры, гендэрнай культуры, сямейнага выхавання, спрыялі сустрэчы за круглым сталом вучняў з настаяцелем храма свяшчэннамучаніка Дыянісія Арэапагітам аг.Заастравечча пратаіерэем Я.Вячоркам.

Ва ўстанове адукацыі працуе сацыяльна-педагагічная і псіхалагічная служба, адным з напрамкаў работы якой з’яўляецца аказанне дапамогі дзецям, якія перажываюць розныя цяжкасці псіхічнага і сацыяльна-псіхалагічнага характару, папярэджанне адхіленняў у іх развіцці і паводзінах. Дапамогу псіхолага на працягу навучальнага года атрымалі класныя кіраўнікі 1, 5 класаў (псіхолага-педагагічнае суправаджэнне адаптацыі вучняў у школе), 7, 8 класаў (рэкамендацыі па згуртаванні калектываў).

На працягу года, згодна з планам ідэалагічнай і выхаваўчай работы ўстановы, было арганізавана правядзенне адзіных дзён прафілактыкі (кожны трэці чацвер месяца), Тыдняў прававых ведаў, цыкл мерапрыемстваў да Міжнароднага дня адмовы ад курэння “За мір без тытунёвага дыму”, у рамках якіх адбыліся сустрэчы навучэнцаў і супрацоўнікамі ІСН, тэматычныя класныя гадзіны, пазакласныя і агульнашкольныя мерапрыемствы, прафілактычныя гутаркі аб угалоўных і адміністрацыйных правапарушэннях. З мэтай прафілактыкі процівапраўных паводзін вучняў адбыўся цыкл сустрэч з участковым інспектарам міліцыі Мацейкам А.А., участковымі інспектарамі ІСН Гваздом Я.М., Жалнерэвічам П.У.

З мэтай сацыялізацыі вучняў, іх маральнага і творчага развіцця ва ўстанове адукацыі створана сістэма школьнага самакіравання. Зместам дзейнасці органаў вучнёўскага самакіравання з'яўляецца: пазнавальная дзейнасць, працоўная дзейнасць, спартыўна-аздараўленчая дзейнасць, мастацка-эстэтычная і інфармацыйная дзейнасць.

Работа з бацькамі займала ў выхаваўчай сістэме школы пэўнае месца. Акрамя класных бацькоўскіх сходаў былі праведзены 4 агульнашкольныя бацькоўскія сходы. Уся гэтая работа спрыяла паляпшэнню мікраклімату ў школе, развіццю культуры зносін дарослых і дзяцей, вырашэнню многіх паўсядзённых праблем, аднак некаторыя класныя кіраўнікі фармальна паставіліся да супрацоўніцтва з бацькамі, абмежаваўшыся толькі бацькоўскімі сходамі. Работу з бацькамі неабходна працягваць, шукаць шляхі ўзаемадзеяння з мэтай вяртання бацькам функцыі галоўных выхавальнікаў.

Задачы, пастаўленыя ў 2019/2020 навучальным годзе, вырашаў педагагічны калектыў у складзе 27 педагогаў. Колькасць педагагічных работнікаў з вышэйшай адукацыяй 24 (88,9%), сярэдняя спецыяльная - 3 чалавекі (11,1%).

Павысіўся кваліфікацыйны ўзровень настаўнікаў. Вышэйшую кваліфікацыйную катэгорыю маюць 25,9% педагогаў, першую кваліфікацыйную катэгорыю 51,9%, другую – 14,8%, без катэгорыі – 7,4%.

Для ажыццяўлення метадычнай работы ў школе функцыяніруюць 4 школьныя метадычныя аб'яднанні: настаўнікаў гуманітарнага цыкла прадметаў, настаўнікаў прыродазнаўча-матэматычнага цыкла, настаўнікаў пачатковых класаў і настаўнікаў-дэфектолагаў; класных кіраўнікоў. Цэнтрам метадычнай работы з’яўляецца педагагічны клуб “Натхненне”, дзе працуюць 3 секцыі: “Прафесіянальная маладосць”, “Прафесіянальная сталасць”, “Прафесіянальная кампетэнтнасць”.

У адпаведнасці з планам работы ШМА на працягу навучальнага года праведзена 16 пасяджэнняў школьных метадычных аб'яднанняў. Плённа прайшоў школьны метадычны тыдзень “Пошук. Ініцыятыва. Творчасць”, у рамках якога праведзены адкрытыя ўрокі па біялогіі, геаграфіі, матэматыцы, хіміі з выкарыстаннем інфармацыйных тэхналогій, майстар-класы [“Прыём “Кросенс](https://zaostr.schools.by/news/523293)” на вучэбных занятках”, семінар-трэнінг “Інтэрактыўныя формы і метады навучання”.

Матэрыялы з вопыту работы публікуюцца ў школьным інфармацыйна-метадычным часопісе “Крок да майстэрства”, раённым інфармацыйна-метадычным выданні “Педагагічная майстэрня”, раённай газеце “Да новых перамог”, часопісе “Пачатковая школа”, “Настаўніцкай газеце”.

Улік павышэння кваліфікацыі кадраў ва ўстанове адукацыі ажыццяўляецца з выкарыстаннем электроннай базы “Кадры”. У 2019/2020 навучальным годзе 8 педагогаў прайшлі планавае павышэнне кваліфікацыі. 6 настаўнікаў прынялі ўдзел у рабоце розных семінараў. Педагогі школы ўдзельнічаюць у вебінарах, якія праводзяцца МАІРА.

У красавіку 2020 года на раённы конкурс віртуальных кабінетаў былі прадстаўлены кабінеты настаўнікаў біялогіі (Рудко Л.С.), хіміі (Прышчэпа І.В.), геаграфіі (Галубовіч А.В.), працоўнага навучання (Нупрэйчык Г.І.) і занялі прызавыя месцы. Раённай камісіяй быў адзначаны высокі ўзровень падрыхтоўкі да конкурсу.

У 2019/2020 навучальным годзе працягвалася работа па рэалізацыі абласнога педагагічнага праекта “Развіццё прадметных кампетэнцый вучняў у працэсе навучання прадметам прыродазнаўча-матэматычнага цыкла”. На працягу года была арганізавана дзейнасць педагогаў, удзельнікаў праектнай групы, па канструяванні і выкарыстанні кампетэнтнасна-арыентаваных заданняў у працэсе навучання матэматыцы, фізіцы, хіміі, біялогіі, геаграфіі. Праведзены семінар “Практыка-арыентаваныя тэхналогіі для фарміравання прадметных кампетэнцый на вучэбных занятках прыродазнаўча-матэматычнага цыклу”, метадычны палілог “Практыка-арыентаваныя заданні як сродак рэалізацыі кампетэнтнаснай мадэлі адукацыі”, майстар-клас “Практыка-арыентаваныя заданні на ўроках геаграфіі”, адкрытыя ўрокі для калектыву школы.

Ва ўстанове адукацыі створана сістэма кіравання, функцыянуюць органы самакіравання: Савет школы, педагагічны савет, папячыцельскі савет, бацькоўскі камітэт. Кіраванне школай ажыццяўляецца на аснове сістэмнага аналізу, што дазваляе кіраўніцтву бачыць, ацэньваць і якасна змяняць адукацыйны працэс, прагназаваць шляхі яго далейшага развіцця, выпраўляць выяўленыя недахопы. Кіраўніцтва школы сумесна з прафсаюзным камітэтам эфектыўна працуюць над стварэннем спрыяльнага маральна-псіхалагічнага клімату ў калектыве.

У 2019/2020 навучальным годзе праведзены 2 тэматычныя педагагічныя саветы: “Узаемадзеянне сям’і і школы – аснова інтэлектуальна-творчага развіцця вучняў.”, “Сучасныя падыходы ў рабоце з высокаматываванымі вучнямі”. Тэматыка актуальная, вызначана на падставе праблемна-арыентаванага аналізу работы ўстановы адукацыі за мінулы навучальны год.

Адзін раз у месяц праводзіліся нарады пры дырэктару. Разам з запланаванымі пытаннямі разглядаліся актуальныя пытанні, заслухвалася інфармацыя па выніках самакантролю, справаздачы настаўнікаў, класных кіраўнікоў.

Па выніках педагагічных саветаў і нарадаў пры дырэктару прымаліся канкрэтныя кіраўніцкія рашэнні па вывучэнні пытанняў, звязаных з рашэннем задач, накіраваных на дасягненне мэты работы школы. Даручэнні выкананы ў поўным аб'ёме і своечасова.

Самакантроль ва ўстанове адукацыі носіць сістэмны характар.

Самакантроль ўключае кантроль над адукацыйным працэсам (выкананне арганізацыйна-педагагічных мерапрыемстваў, якасць выкладання вучэбных прадметаў, выкананне вучэбных праграм, прадметныя кампетэнцыі навучэнцаў, выхаваўчая і ідэалагічная работа, вядзенне школьнай дакументацыі, санітарна-гігіенічны стан, забеспячэнне бяспечных умоў жыццядзейнасці); дзейнасцю педагогаў (работа метадычных аб'яднанняў, творчых груп, павышэнне кваліфікацыі, самаадукацыя, атэстацыя); фінансава-гаспадарчай дзейнасцю (папаўненне вучэбна-матэрыяльнай базы).

*Пазабюджэтная дзейнасць за 2019 год склала 290960,89 рублёў, 420% у супастаўных цэнах да ўзроўню мінулага года, у тым ліку на спецрахунак паступіла 20668,52 рублі (146,1%). На 1 навучэнца паступіла 113,56 рубля.*

*Спецрахунак папаўняўся за кошт прыбытку ад прышкольнага ўчастка – 300 рублёў, здачы металалому і макулатуры – 1806,20 рублёў, платных – 326,83 рублі і платных адукацыйных паслуг – 2077,84 рублі.*

*План па здачы макулатуры выкананы на 118,8%. Металалому здадзена 3,591 тон на суму 957,7 рублёў.*

Прагнозныя паказчыкі па пазабюджэтнай дзейнасці выкананы.

Вялікая ўвага ўдзялялася добраўпарадкаванню і азеляненню тэрыторыі.

Асноўныя напрамкі дзейнасці ў 2020/2021 навучальным годзе:

- павышэнне эфектыўнасці сучаснага ўрока праз рэалізацыю кампетэнтнаснага падыходу ў адукацыйным працэсе, выкарыстанне сучасных інфармацыйных і адукацыйных тэхналогій;

- матывацыя да алімпіяднага руху, удасканаленне даследчай дзейнасці з боку навучэнцаў і педагогаў;

- удасканаленне сістэмы выхаваўчай работы, развіццё дзіцячых грамадскіх арганізацый, вучнёўскага самакіравання; выкарыстанне сучасных эфектыўных форм і метадаў узаемадзеяння з сям’ёй;

- арганізацыя па запытах бацькоў дадатковых адукацыйных паслуг на платнай аснове;

- павышэнне выніковасці работы школьных метадычных аб'яднанняў;

- удасканаленне інфарматызацыі ўстановы адукацыі;

- развіццё здароўезберагальнага адукацыйнага асяроддзя;

- захаванне прэстыжу школы ў соцыуме.